
Здравейте, подадох предизвестие за напускане, но то не е подписано от собственика на фирмата, Предизвестието изтече,но документите ми не са готови Трудовата книжка е в счетоводството от една седмица.Интересува ме трябва ли да продължа да ходя на работа? Ако не отида мога ли да бъда уволнен?Пропуснах да напиша,че собственика на фирмата е в болница с коронавирус.Колко време могат да ми задържа трудовата книжка?


 

Проблем при напускане
=====================

 

Здравейте, г-н Бочев,


следва да имате удостоверяване на връчването на предизвестието, в противен случай – все едно, че не сте го връчил. Можете да го изпратите по куриер с известие за обратно доставяне.


Поздрави,  

адв. Николина Митова  

тел. 0898 303092




Здравейте,предизвестието е връчено на собственика на фирмата,но той не иска да го разпише ( надявайки се да размисля). Молбата която съм подал е по чл.326 ал.1 от 30.04.2021.




Здравейте, г-н Бочев,


при подаване на предизвестието вероятно същото е разписано от служител в дружеството, че го е получил, което не уточнявате. В случай че е така, с изтичане на срока на предизвестието, трудовият Ви договор е прекратен, като следва да бъде издадена заповед за прекратяване и трудовата Ви книжка е необходимо да бъде оформена незабавно. Обстоятелството, че собственикът е в болница не е извинителен факт, вероятно в дружеството има счетоводител, специалист човешки ресурси, упълномощено лице, което да оформи необходимите документи.


Поздрави,  

адв. Николина Митова  

тел. 0898 303092


